બાલુ અને આંબેડકરની સ્થિતિ અલબત્ત, એક સરખી હતી. બોમ્બેમાં એલફિન્સ્ટન હાઈસ્કૂલમાં બાબાસાહેબ ભણતા હતા ત્યારે શિક્ષકે એક વખત તેમને ગણિતનો દાખલો સોલ્વ કરવા માટે બોલાવ્યા. બ્લેક બોર્ડ તરફ હજુ બાબાસાહેબ ગયા કે તરત ક્લાસમાં બેઠેલા અન્ય હિન્દુ વિદ્યાર્થીઓ એકદમ ઊભા થઈ ગયા અને ત્યાં પડેલાં પોતાના ટિફિન બોક્સ ઉઠાવી લીધાં. ડો. ધનંજય કીર લખે છે કે જેના નામની રાષ્ટ્રીય રજા જાહેર કરાઈ છે અને બંધારણનાં પાનેપાને જેની છાપ પડેલી છે તેની સાથે ભારતીય વ્યવસ્થાએ આ આચરણ કર્યું હતું.